text: Svar upp á bíbilskar spurningar
text: #000000
text: Kundi tú hugsað tær at lisið greinina á hesum máli: %?
text: #000001
text: Vit liva á „síðstu døgum“
text: #000002
text: Hvørjar nútíðar hendingar og heimsviðurskifti eru fyriboðað í Bíbliuni?
  Hvussu skuldu fólk sambært Guds orði vera á „síðstu døgum“?
  Hvørjar positivar broytingar skuldu sambært Bíbliuni eyðkenna ’síðstu dagarnar’?
text: #000003
text: Hvørjar nútíðar hendingar og heimsviðurskifti eru fyriboðað í Bíbliuni?
text: #000004
text: Hvussu skuldu fólk sambært Guds orði vera á „síðstu døgum“?
text: #000005
text: Hvørjar positivar broytingar skuldu sambært Bíbliuni eyðkenna ’síðstu dagarnar’?
text: #000006
text: 1. Hvar fáa vit nakað at vita um framtíðina?
text: #000007
text: HEVUR tú, tá tú hevur sæð tíðindi í sjónvarpinum onkuntíð undrast á, hvørja framtíð hesin heimurin man hava? Vanlukkur og aðrir sorgarleikir koma so knappliga og óvæntað, at eingin er førur fyri at siga, hvussu dagurin verður í morgin. (Jákup 4:14) Men Jehova veit, hvat framtíðin ber við sær. (Esaias 46:10) Í orði sínum, Bíbliuni, hevur hann langt síðani boðað ikki bara frá ræðuleikunum, sum fara fram nú á døgum, men eisini frá tí avbera góða, sum verður í nærmastu framtíð.
text: #000008
text: 2, 3. Hvønn spurning settu lærisveinarnir Jesusi, og hvussu svaraði hann?
text: #000009
text: 2 Jesus Kristus fortaldi um Guds ríki, sum skal steðga øllum óndskapi og broyta jørðina til eitt paradís. (Lukas 4:43) Fólk vildu sjálvandi fegin vita, nær hetta ríkið skuldi koma. Lærisveinarnir hjá Jesusi spurdu hann: „Hvat er tekinið fyri, at Tú kemur, og endi er á tíðini?“ (Matteus 24:3) Jesus svaraði, at eingin uttan Jehova Gud visti nágreiniliga, nær endin á hesi heimsskipanini kom. (Matteus 24:36) Men Jesus segði frá ymiskum heimsviðurskiftum og hendingum, sum skuldu eyðkenna tíðina, beint áðrenn Guds ríki fór at skapa frið og trygd á jørðini. Og tær hendingarnar fara fram nú!
text: #000010
text: 3 Latið okkum, áðrenn vit kanna prógvini um, at vit liva í tí tíðarskeiði, sum nevnist ’endin á tíðini’, stutt geva okkum far um ein bardaga, sum einki menniskja hevur sæð. Hann fór fram í ósjónliga andaheiminum, og úrslitið av honum ávirkar okkum.
text: #000011
text: 4 Undanfarna kapitlið greiddi frá, at Jesus Kristus fekk kongavald í himli í árinum 1914. (Dániel 7:13, 14) Stutt eftir fór hann til verka. „Bardagi varð í himli,“ sigur Bíblian. „Mikael [eitt annað navn fyri Jesus] og einglar hansara tóku at berjast við drekan [Satan Djevulin], og drekin og einglar hansara bardust.“ * Satan og hansara óndu einglar, illu andarnir, taptu bardagan og vórðu kastaðir út úr himli og niður til jarðar. Trúføstu einglarnir hjá Gudi gleddust um, at Satan og hansara illu andar nú vóru burtur. Men hjá menniskjunum var støðan ein onnur. Fyriboðanin í Bíbliuni var henda: „Vei jørðini . . . Tí Djevulin er komin niður til tykkara — í stórari vreiði, tí hann veit, at tíðin, hann hevur, er so stutt!“ — Opinberingin 12:7, 9, 12.
text: #000013
text: 5 Legg til merkis, hvørjar avleiðingar bardagin í himli skuldi fáa. Í allari øði síni skuldi Satan elva vei, ella trongdir, yvir tey, sum búðu á jørðini. Sum tú sært niðanfyri, liva vit júst nú í hesi tíðini við ’vei’. Men hon verður lutfalsliga „stutt“. Tað veit Satan eisini. Í Bíbliuni nevnist hetta tíðarskeiðið ’síðstu dagarnir’. (2 Timoteus 3:1) Vit kunnu gleðast um, at Gud skjótt steðgar ávirkanini, sum Satan hevur á jørðina. Latið okkum kanna nakað av tí, sum Bíblian hevur boðað frá; hendingar, sum eru farnar fram í okkara tíð, og sum enn fara fram fyri eygum okkara. Tær prógva, at vit liva á síðstu døgum, og at Guds ríki skjótt fer at bera teimum, sum elska Jehova, ævigar signingar. Latið okkum fyrst kanna fýra partar av tekninum, sum sambært Jesusi skuldi eyðkenna endan á hesi heimsskipanini.
text: #000014
text: 6, 7. Hvussu ganga orð Jesusar um bardaga og matvørutrot út nú á døgum?
text: #000015
text: 6 „Tjóð skal reisast móti tjóð.“ (Matteus 24:7) Bardagar hava tey undanfarnu 100 árini kravt milliónir av mannalívum. Ein bretskur søgufrøðingur skrivaði soleiðis: „20. øldin var hin blóðigasta í søguligari tíð. . . . Hetta var ein øld við støðugum bardaga, bert avbrotin av fáum, stuttum tíðarskeiðum uttan skipaðar, vápnaðar ósemjur onkustaðni á jørðini.“ Í eini frágreiðing frá Worldwatch Institute stendur at lesa: „Tríggjar ferðir so nógv fullu í bardøgum í [20.] øld sum í øllum bardøgunum úr fyrstu øld eftir Kristus til 1899.“ Síðan 1914 eru meira enn 100 milliónir menniskju deyð í bardøgum. Sjálvt um vit kanska av royndum vita, hvussu stóra sorg tað kann hava við sær at missa ein av sínum kæru í bardaga, kunnu vit illa ímynda okkum hesa nívandi sorgina faldaða við fleiri milliónum.
text: #000016
text: 8, 9. Hvat vísir, at profetiin hjá Jesusi um jarðskjálvtar og pest er gingin út?
text: #000018
text: 8 „Stórir jarðskjálvtar skulu vera.“ (Lukas 21:11) Sambært Jarðfrøðistovninum í USA kunnu vit vænta 19 stórar jarðskjálvtar á hvørjum ári í miðal, sum eru so sterkir, at teir kunnu skaða bygningar og gera sprungur í jørðina. Og á hvørjum ári hevur í miðal ein jarðskjálvti verið nóg sterkur at leggja bygningar í sor. Skrásetingar vísa, at meir enn tvær milliónir hava latið lív í jarðskjálvtum síðan 1900. Ein kelda sigur frá: „Teknisku framstigini hava bert givið talinum á deyðsofrum eitt lítið kvink niðureftir.“
text: #000019
text: 9 ’Pestur skal vera.’ (Lukas 21:11) Hóast læknafrøðilig framstig verður mannaættin herjað av bæði nýggjum og gomlum sjúkum. Ein frágreiðing vísir, at 20 vælkendar sjúkur — teirra millum tuberklar, malaria og kolera — tey seinnu áratíggjuni eru blivnar alt meiri vanligar, og at ávísar sjúkur verða støðugt ringari at basa við heilivági. Í veruleikanum eru minst 30 nýggjar sjúkur komnar undan kavi. Nakrar av teimum eru deyðiligar og kunnu, sum er, ikki viðgerast.
text: #000020
text: 10. Hvørji lyndiseyðkenni, sum Paulus boðaði frá í Seinna Timoteusarbrævi 3:1-5, hevur tú sæð hjá fólki nú á døgum?
text: #000021
text: 10 Umframt at geva eina lýsing av ávísum broytingum í heimsviðurskiftunum hevur Bíblian eisini boðað frá, at síðstu dagarnir skuldu vera eyðkendir av eini atburðar- og hugburðarbroyting í menniskjasamfelagnum. Paulus ápostul greiddi frá, hvussu fólk vanliga skuldu vera. Í Seinna Timoteusarbrævi 3:1-5 lesa vit: „Á síðstu døgum skulu koma torførar tíðir.“ Paulus segði eitt nú, at menniskju skuldu vera
text: #000022
text: elska lystir sínar meir, enn tey elska Gud
  skulu eitast at óttast Gud, men avnokta kraft gudsóttans
text: #000023
text: elska lystir sínar meir, enn tey elska Gud
text: #000024
text: skulu eitast at óttast Gud, men avnokta kraft gudsóttans
text: #000025
text: 11. Hvussu lýsir Sálmur 92:8 tað, sum skal henda teimum óndu?
text: #000026
text: 11 Eru fólk eisini blivin soleiðis, har sum tú býrt? Fólk við vánaligum lyndi eru allastaðni at finna, og tað vísir, at Gud skjótt fer at leggja seg út í viðurskiftini. Bíblian sigur nevniliga: „Táið gudleys grógva sum grasið, og øll tey, ið gera órætt, blóma, so er tað bert til at verða oydd við alla.“ — Sálmur 92:8.
text: #000027
text: 12, 13. Hvussu er ’kunnskapurin blivin stórur’ í hesi „tíð endans“?
text: #000028
text: 12 Vei eyðkennir veruliga síðstu dagarnar, soleiðis sum Bíblian hevur boðað frá. Men mitt í hesum trupla heimi eru eisini positivar broytingar at síggja hjá teimum, sum tilbiðja Jehova.
text: #000029
text: 13 „Kunnskapurin skal verða stórur,“ hevur Bíblian boðað frá. Nær skuldi tað verða? Í „tíð endans“. (Dániel 12:4) Serstakliga síðan 1914 hevur Jehova hjálpt teimum, sum veruliga vilja tæna honum, at skilja Bíbliuna betur. Tey hava fingið eina betri fatan av teimum virðismiklu sannleikunum um Guds navn og ætlan, endurloysingarofrið hjá Jesusi Kristi, støðuna, sum tey deyðu eru í, og um uppreisnina. Hartil hava tey, sum tilbiðja Jehova, eisini lært at liva lív sítt soleiðis, at tað gagnar teimum sjálvum og ber Gudi prís. Tey hava eisini fingið betri skil á, hvønn leiklut Guds ríki hevur, og hvussu tað skal fáa viðurskiftini á jørðini í rættlag. Hvat gera tey við tann kunnskapin? Hesin spurningurin leiðir okkum fram á eina aðra profeti, sum gongur út nú á síðstu døgum.
text: #000030
text: „Hetta evangelium ríkisins skal verða prædikað um alt jarðarríki.“ — Matteus 24:14
text: #000031
text: 14. Í hvussu stóran mun eru gleðiboðini um Ríkið prædikað í dag, og hvør ber boðskapin út?
text: #000032
text: 14 „Hetta evangelium ríkisins skal verða prædikað um alt jarðarríki,“ segði Jesus Kristus í profeti síni um endan á hesi heimsskipanini. (Matteus 24:3, 14) Gleðiboðini um Ríkið verða prædikað allastaðni á jørðini. Hvat Ríkið er, hvat tað fer at gera, og hvussu vit kunnu fáa lut í signingum tess, verður boðað í meiri enn 230 londum og á meira enn 400 málum. Fleiri milliónir Jehova Vitni prædika íðin gleðiboðini um Ríkið. Tey koma úr „øllum tjóðum, ættum, fólkum og tungumálum“. (Opinberingin 7:9) Tey hava ókeypis bíbliuskeið við milliónum av menniskjum, sum fegin vilja vita, hvat Bíblian veruliga lærir. Tað er undranarvert, at profetiin er gingin út, serstakliga við tí í huga at sonn kristin, sum Jesus boðaði frá, skuldu ’verða hatað av øllum’. — Lukas 21:17.
text: #000033
text: 15. (a) Trýrt tú, at vit liva á síðstu døgum, og um so er hví? (b) Hvønn týdning fær „endin“ fyri tey, sum standa Jehova ímóti, og fyri tey, sum geva seg undir Guds ríkis stjórn?
text: #000034
text: 15 Hvussu verður tú ávirkaður av at síggja allar hesar bíbliuprofetiirnar ganga út nú á døgum? Tekur tú undir við, at vit liva á síðstu døgum? Tá gleðiboðini eru prædikað í tann mun, Jehova vil, kemur „endin“ uttan iva. (Matteus 24:14) „Endin“ er tíðin, tá Gud beinir allan óndskap burtur av jørðini. Við Jesusi og sínum veldigu einglum ger hann enda á øllum teimum, sum sjálvráðin og við vilja standa honum ímóti. (2 Tessalonikabræv 1:6-9) Satan og hansara illu andar skulu ikki longur villleiða tjóðirnar. Síðani skal Guds ríki oysa signingar út yvir øll, sum geva seg undir rættvísu stjórn tess. — Opinberingin 20:1-3; 21:3-5.
text: #000035
text: 16. Hvat átti tú at gjørt?
text: #000036
text: 16 Tá tað nú ber móti endanum á Satans skipan, mugu vit hvør sær spyrja okkum sjálvi: ’Hvat eigi eg at gera?’ Tað er skilagott áhaldandi at læra meira um Jehova og tey krøvini, hann setir okkum. (Jóhannes 17:3) Granska íðin Bíbliuna. Fá tær til vana at koma regluliga saman við øðrum, sum royna at gera Jehova vilja. (Hebrearabrævið 10:24, 25) Fá tær tann stóra kunnskapin, sum Jehova bjóðar menniskjum allastaðni á jørðini, og frem tær broytingarnar í tínum lívi, sum skulu til fyri at fáa hansara tokka. — Jákup 4:8.
text: #000037
text: 17. Hví kemur oyðingin av teimum óndu óvart á tey flestu?
text: #000038
text: 17 Sum Jesus boðaði frá, fóru tey flestu ikki at lata teknini um, at vit liva á síðstu døgum, við seg koma. Oyðingin av teimum óndu kemur knappliga og óvæntað. Sum tjóvur á nátt kemur hon óvart á tey flestu. (1 Tessalonikabræv 5:2) Jesus ávaraði: „Men eins og var á døgum Nóa, so skal eisini verða, táið Menniskjasonurin kemur. Sum tey í døgunum fyri flóðina ótu og drukku, giftust og giftu, líka til tann dag Nóa fór inn í ørkina, og tey vitstu av ongum, fyrrenn flóðin kom og tók tey øll — so skal eisini vera, táið Menniskjasonurin kemur.“ — Matteus 24:37-39.
text: #000039
text: 18. Hvørja ávaring frá Jesusi eiga vit at taka í álvara?
text: #000040
text: 18 Tí gav Jesus áhoyrarum sínum hesi ráð: „Men varðið tykkum, at hjørtu tykkara ongantíð verða tyngd av nógvari njótan og drykkjuskapi og stúran fyri hesum lívi, so hin dagur kemur á tykkum óvart! Tí eins og snerra skal hann koma á øll tey, sum á allari jørðini búgva. Men vakið hvørja stund og biðið, so tit kunnu vera før fyri at sleppa undan øllum hesum, ið koma skal, og verða standandi fyri Menniskjasyninum!“ (Lukas 21:34-36) Vit áttu at tikið orðini hjá Jesusi í álvara. Hví? Tí tey, sum Jehova Gud og ’Menniskjasonurin’ [Jesus Kristus] góðkenna, kunnu gleða seg til at koma undan endanum á Satans skipan og liva æviga í frálíku nýggju verðini, sum nú er nær. — Jóhannes 3:16; 2 Pætur 3:13.
text: #000041
text: ^ par. 4 Upplýsingar, sum vísa, at Mikael er eitt annað navn fyri Jesus, eru at finna í uppískoytinum „Hvør er høvuðseingilin Mikael?“
text: #000042
text: Síðstu dagarnir skulu verða eyðkendir av bardøgum, matvørutroti, jarðskjálvtum og pesti. — Matteus 24:7; Lukas 21:11.
  Á síðstu døgum skulu nógv elska seg sjálvi, pengar og lystir sínar, men ikki Gud. — 2 Timoteus 3:1-5.
  Á síðstu døgum skulu gleðiboðini um Ríkið verða prædikað allastaðni á jørðini. — Matteus 24:14.
text: #000043
text: Síðstu dagarnir skulu verða eyðkendir av bardøgum, matvørutroti, jarðskjálvtum og pesti. — Matteus 24:7; Lukas 21:11.
text: #000044
text: Á síðstu døgum skulu nógv elska seg sjálvi, pengar og lystir sínar, men ikki Gud. — 2 Timoteus 3:1-5.
text: #000045
text: Á síðstu døgum skulu gleðiboðini um Ríkið verða prædikað allastaðni á jørðini. — Matteus 24:14.
text: #000046
text: Tær dámar kanska eisini hetta
text: #000047
text: Bíblian gevur milliónum av menniskjum kring allan heimin svar upp á lívsins stóru spurningar. Kundi tú hugsað tær at verið ein av teimum?
text: #000048